Ընկերությունը մեղվաբուծության և այգեգործության մեջ կիրառում է նորագույն տեխնոլոգիաներ, ժամանակակից սարքավորումներ ու բաղադրատոմսեր: Այդ նպատակով գործարար հարաբերություններ են հաստատվել մեղվաբուծական գործիքներ, նյութեր և սարքավորումներ արտադրող դանիական ու գերմանական մի շարք ընկերությունների հետ: Մեղրը քամելու, մաքրելու, վերամշակելու և շշալցման համար ձեռք են բերվել եվրոպական արտադրության ավտոմատ ու կիսաավտոմատ կառավարմամբ սարքավորումներ: Մեղվաընտանիքների բուժման և հիվանդությունների կանխարգելման համար օգտագործվում են բացառապես բուսական ծագում ունեցող դեղամիջոցներ: